title: Regulamentul de punere în aplicare (UE) 2016/1020 al Comisiei din 23 iunie 2016 privind prețul maxim de achiziție pentru laptele praf degresat pentru a doua invitație separată de participare la licitație în cadrul procedurii de licitație deschise prin Regulamentul de punere în aplicare (UE) 2016/826

text:
               24.6.2016

               RO

               Jurnalul Oficial al Uniunii Europene

               L 166/9

         REGULAMENTUL DE PUNERE ÎN APLICARE (UE) 2016/1020 AL COMISIEI
   din 23 iunie 2016
   privind prețul maxim de achiziție pentru laptele praf degresat pentru a doua invitație separată de participare la licitație în cadrul procedurii de licitație deschise prin Regulamentul de punere în aplicare (UE) 2016/826
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1370/2013 al Consiliului din 16 decembrie 2013 privind măsuri pentru stabilirea anumitor ajutoare și restituții în legătură cu organizarea comună a piețelor produselor agricole (1), în special articolul 3 alineatul (5),
   întrucât:

               (1)

               Regulamentul de punere în aplicare (UE) 2016/826 al Comisiei (2) a deschis achizițiile de lapte praf degresat printr-o procedură de licitație pentru perioada care expiră la 30 septembrie, în conformitate cu condițiile prevăzute în Regulamentul (UE) nr. 1272/2009 al Comisiei (3).

               (2)

               În conformitate cu articolul 19 alineatul (1) din Regulamentul (UE) nr. 1272/2009, pe baza ofertelor primite ca răspuns la invitațiile separate de participare la licitație, Comisia trebuie să stabilească un preț maxim de achiziție.

               (3)

               Având în vedere ofertele primite pentru a doua invitație separată de participare la licitație, este necesar să se stabilească un preț maxim de achiziție.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Pentru a doua invitație separată de participare la licitație pentru achiziționarea de lapte praf degresat în cadrul procedurii de licitație deschise prin Regulamentul de punere în aplicare (UE) 2016/826, pentru care termenul de depunere a ofertelor a expirat la 21 iunie 2016, prețul maxim de achiziție este 169,80 EUR/100 kg.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iunie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 346, 20.12.2013, p. 12.

      (2)  Regulamentul de punere în aplicare (UE) 2016/826 al Comisiei din 25 mai 2016 de suspendare a achiziției pentru intervenție la preț fix a laptelui praf degresat pentru perioada de intervenție care se încheie la 30 septembrie 2016 și de deschidere a procedurii de licitație pentru achiziționare (JO L 137, 26.5.2016, p. 19).

      (3)  Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (JO L 349, 29.12.2009, p. 1).


title: Regulamentul de punere în aplicare (UE) nr. 1036/2014 al Comisiei din 25 septembrie 2014 privind clasificarea anumitor mărfuri în Nomenclatura combinată

text:
               1.10.2014

               RO

               Jurnalul Oficial al Uniunii Europene

               L 287/6

         REGULAMENTUL DE PUNERE ÎN APLICARE (UE) NR. 1036/2014 AL COMISIEI
   din 25 septembrie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2014.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un ansamblu de circuite imprimate prezentat pentru încorporarea într-un aparat de recepție a semnalelor de televiziune care cuprinde un ecran LCD și un aparat de reproducere a imaginii.
                  Ansamblul include următoarele interfețe pentru conectarea la aparate externe:

                              —

                              intrare VGA;

                              —

                              intrări HDMI (suport HDCP);

                              —

                              intrări video RGB (conectori SCART);

                              —

                              intrare componentă video;

                              —

                              intrare și ieșire video CVBS;

                              —

                              intrare și ieșire audio;

                              —

                              ieșire pentru difuzoare;

                              —

                              mufă USB.

                        De asemenea, ansamblul cuprinde mai multe interfețe interne, de exemplu o interfață LVDS (low-voltage differential signaling — semnalizare diferențială la tensiune joasă) pentru conectarea la un ecran LCD și o interfață pentru sursa de alimentare internă.
                  Ansamblul nu include un așa-numit „tuner” cu circuite de radiofrecvență (bloc de FR), cu circuite de frecvență intermediară (bloc de FI) și cu circuite de demodulare (bloc de DEM), pentru recepția de semnale de televiziune digitală.
                  Ecranul LCD nu este inclus în momentul prezentării.
                  Ansamblul îndeplinește mai multe funcții, de exemplu conversia semnalului analog în semnal digital, decodare video (de exemplu, MPEG 4), scalare, decodare audio, amplificare audio, receptor HDMI și transmițător de ieșire LVDS pentru un ecran LCD.
                  Pe lângă semnalele de televiziune sau video standard, scalerul este de asemenea capabil să prelucreze mai multe rezoluții de intrare de tip ADP (mașină de prelucrare automată a datelor) (până la 1 920 × 1 080 pixeli) în rezoluția nativă a unui ecran LCD.
                  Ansamblul poate reproduce imagini și sunet dintr-o memorie USB.

                  8529 90 65

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) din secțiunea XVI, precum și pe baza textului codurilor NC 8529, 8529 90 și 8529 90 65.
                  Ansamblul nu are doar componente electronice care îndeplinesc o funcție de reproducere a imaginilor, ci conține și componente care îndeplinesc funcții suplimentare, cum ar fi transmițătorul de ieșire LVDS pentru ecran LCD și scalerul care, datorită capacității sale de a prelucra mai multe rezoluții de tipul celor utilizate de dispozitivele de prelucrare automată a datelor, este conceput special pentru aparate de recepție a semnalelor de televiziune ce cuprind un ecran LCD. Întrucât ansamblul conține mai multe componente (funcții) decât cele acoperite de poziția 8521, clasificarea la poziția respectivă ca aparat de reproducere a imaginilor este exclusă.
                  Deoarece ecranul LCD lipsește, clasificarea la subpoziția 8528 72 40 ca aparat de recepție pentru televiziune cu ecran este exclusă.
                  Prin urmare, ansamblul trebuie clasificat la codul NC 8529 90 65 ca subansamblu electronic pentru aparatele de la poziția 8528.


title: Regulamentul de punere în aplicare (UE) nr. 984/2014 al Comisiei din 18 septembrie 2014 de stabilire a taxelor de import în sectorul cerealelor aplicabile de la 19 septembrie 2014

text:
               19.9.2014

               RO

               Jurnalul Oficial al Uniunii Europene

               L 277/4

         REGULAMENTUL DE PUNERE ÎN APLICARE (UE) NR. 984/2014 AL COMISIEI
   din 18 septembrie 2014
   de stabilire a taxelor de import în sectorul cerealelor aplicabile de la 19 septembrie 2014
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
   întrucât:

               (1)

               Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

               (2)

               Articolul 1 alineatul (2) din Regulamentul (UE) nr. 642/2010 prevede că, pentru calcularea taxei de import menționate la alineatul (1) din articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

               (3)

               În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat pentru calcularea taxei de import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

               (4)

               Este necesar să se stabilească taxele de import pentru perioada începând cu 19 septembrie 2014, aplicabile până la stabilirea și intrarea în vigoare a unor noi taxe.

               (5)

               În conformitate cu articolul 2 alineatul (2) din Regulamentul (UE) nr. 642/2010, prezentul regulament ar trebui să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Începând cu 19 septembrie 2014, taxele de import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 septembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

      ANEXA I

         Taxe la import pentru produsele menționate la articolul 1 alineatul (1) din Regulamentul (UE) nr. 642/2010 aplicabile de la 19 septembrie 2014

                  Codul NC

                  Descrierea mărfurilor

                  Taxa la import (1)

                  (EUR/tonă)

                  1001 11 00

                  GRÂU dur, destinat însămânțării

                  0,0

                  1001 19 00

                  GRÂU dur de calitate superioară, cu excepția grâului destinat însămânțării

                  0,0

                  de calitate medie, cu excepția grâului destinat însămânțării

                  0,0

                  de calitate inferioară, cu excepția grâului destinat însămânțării

                  0,0

                  ex 1001 91 20

                  GRÂU comun, destinat însămânțării

                  0,0

                  ex 1001 99 00

                  GRÂU comun de calitate superioară, cu excepția grâului destinat însămânțării

                  0,0

                  1002 10 00

                  SECARĂ, destinată însămânțării

                  10,44

                  1002 90 00

                  SECARĂ, cu excepția secarei destinate însămânțării

                  10,44

                  1005 10 90

                  PORUMB destinat însămânțării, cu excepția porumbului hibrid

                  10,44

                  1005 90 00

                  PORUMB, cu excepția porumbului destinat însămânțării (2)

                  10,44

                  1007 10 90

                  SORG cu boabe, cu excepția sorgului hibrid, destinat însămânțării

                  10,44

                  1007 90 00

                  Sorg cu boabe, cu excepția sorgului destinat însămânțării

                  10,44

         (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                  —

                  3 EUR/tonă, dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                  —

                  2 EUR/tonă, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

         (2)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

      ANEXA II
      ELEMENTE PENTRU CALCULAREA TAXELOR PREVĂZUTE ÎN ANEXA I

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/tonă)

                              Grâu comun (1)

                              Porumb

                              Bursa

                              Minneapolis

                              Chicago

                              Cotația

                              181,56

                              104,91

                              Primă pentru Golf

                              —

                              27,96

                              Primă pentru Marile Lacuri

                              90,89

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Costuri de navlu: Golful Mexic-Rotterdam

                              13,71 EUR/tonă

                              Costuri de navlu: Marile Lacuri-Rotterdam

                              48,85 EUR/tonă

         (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) nr. 832/2012 al Comisiei din 17 septembrie 2012 privind autorizarea unui preparat de clorură de amoniu ca aditiv furajer pentru mieii pentru îngrășat (titularul autorizației: Latochema Co Ltd)  Text cu relevanță pentru SEE

text:
               18.9.2012

               RO

               Jurnalul Oficial al Uniunii Europene

               L 251/27

         REGULAMENTUL DE PUNERE ÎN APLICARE (UE) NR. 832/2012 AL COMISIEI
   din 17 septembrie 2012
   privind autorizarea unui preparat de clorură de amoniu ca aditiv furajer pentru mieii pentru îngrășat (titularul autorizației: Latochema Co Ltd)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru clorura de amoniu. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea preparatului de clorură de amoniu menționat în anexă ca aditiv furajer pentru mieii pentru îngrășat, în vederea clasificării în categoria „aditivi zootehnici”.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 31 ianuarie 2012 (2) că, în condițiile de utilizare propuse și pentru o perioadă de timp limitată de hrănire, preparatul de clorură de amoniu, prevăzut în anexă, nu are un efect nociv asupra sănătății animale, a sănătății oamenilor sau asupra mediului și că utilizarea acestuia poate reduce valoarea pH-ului urinei mieilor pentru îngrășat. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului de clorură de amoniu menționat în anexă arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. Prin urmare, utilizarea acestui preparat ar trebui să fie autorizată, conform anexei la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, aparținând categoriei „aditivi zootehnici” și grupei funcționale „alți aditivi zootehnici”, ca aditiv furajer, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 septembrie 2012.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2012; 10(2):2569.

      ANEXĂ

                  Număr de identificare al aditivului

                  Numele titularului autorizației

                  Aditivul

                  Compoziția, formula chimică, descrierea, metoda analitică

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  mg de aditiv/kg de furaj complet cu un conținut de umiditate de 12 %

                     Categoria: aditivi zootehnici. Grupă funcțională: alți aditivi zootehnici (reducere a pH-ului urinar)

                  4d7

                  Latochema
                  Co Ltd

                  Clorură de amoniu

                                 Compoziția aditivului

                              Clorură de amoniu ≥ 99,5 %
                              (formă solidă)

                                 Caracterizarea substanței active

                              Clorură de amoniu ≥ 99,5 %
                              NH4Cl Nr. CAS: 12125-02-9
                              Clorură de sodiu ≤ 0,5 %
                              Produse prin sinteză chimică

                                 Metoda analitică
                                  (1)

                              Cuantificarea clorurii de amoniu în aditivul furajer: titrare cu hidroxid de sodiu (Farmacopeea Europeană, monografia 0007) sau titrarea cu azotat de argint (Monografia CMEAA „clorură de amoniu”)

                  Miei pentru îngrășat

                  —

                  —

                  10 000

                              1.

                              Aditivul se adaugă în hrana pentru animale sub formă de preamestec.

                              2.

                              Pentru siguranță: în timpul manipulării, utilizatorii trebuie să poarte echipamente de protecție respiratorie, echipamente de protecție a ochilor, mănuși și îmbrăcăminte de protecție.

                              3.

                              Animalele nu vor fi hrănite cu furaje care conțin aditivul timp de o perioadă mai mare de 3 luni.

                  8 octombrie 2022

         (1)  Detalii privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2017/1274 al Comisiei din 14 iulie 2017 de aprobare a clorului activ eliberat din hipoclorit de calciu ca substanță activă existentă destinată utilizării în produsele biocide aparținând tipurilor de produs 2, 3, 4 și 5 (Text cu relevanță pentru SEE. )

text:
               15.7.2017

               RO

               Jurnalul Oficial al Uniunii Europene

               L 184/17

         REGULAMENTUL DE PUNERE ÎN APLICARE (UE) 2017/1274 AL COMISIEI
   din 14 iulie 2017
   de aprobare a clorului activ eliberat din hipoclorit de calciu ca substanță activă existentă destinată utilizării în produsele biocide aparținând tipurilor de produs 2, 3, 4 și 5
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 (2) al Comisiei stabilește o listă de substanțe active existente care trebuie evaluate în vederea unei eventuale aprobări pentru utilizarea în produse biocide. Pe lista respectivă figurează și clorul activ eliberat din hipoclorit de calciu (denumit în continuare „hipoclorit de calciu”).

               (2)

               Hipocloritul de calciu a fost evaluat în conformitate cu articolul 16 alineatul (2) din Directiva 98/8/CE a Parlamentului European și a Consiliului (3) în vederea utilizării în produse care aparțin tipului de produs 2, dezinfectanți utilizați în domeniul privat și în domeniul sănătății publice și alte produse biocide, tipului de produs 3, produse biocide destinate igienei veterinare, tipului de produs 4, dezinfectanți pentru suprafețele în contact cu produsele alimentare sau hrana pentru animale, și tipului de produs 5, dezinfectanți pentru apa potabilă, astfel cum sunt definite în anexa V la directiva respectivă, care corespund tipurilor de produs 2, 3, 4 și 5 definite în anexa V la Regulamentul (UE) nr. 528/2012.

               (3)

               Italia a fost desemnată drept autoritate competentă responsabilă cu evaluarea și a transmis rapoartele de evaluare însoțite de recomandările sale, la 7 iulie 2010.

               (4)

               În conformitate cu articolul 7 alineatul (2) din Regulamentul delegat (UE) nr. 1062/2014, avizele Agenției Europene pentru Produse Chimice au fost formulate la 14 decembrie 2016 de către Comitetul pentru produse biocide, luând în considerare concluziile autorității competente responsabile cu evaluarea.

               (5)

               Conform avizelor respective, este de așteptat ca produsele biocide care aparțin tipurilor de produs 2, 3, 4 și 5 și care conțin hipoclorit de calciu să îndeplinească cerințele de la articolul 5 din Directiva 98/8/CE, sub rezerva respectării anumitor specificații și condiții referitoare la utilizarea acestei substanțe.

               (6)

               Prin urmare, este adecvat să se aprobe utilizarea substanței hipoclorit de calciu în produsele biocide aparținând tipurilor de produs 2, 3, 4 și 5, sub rezerva îndeplinirii anumitor specificații și condiții.

               (7)

               Ar trebui ca, înainte de aprobarea unei substanțe active, să se permită trecerea unei perioade de timp rezonabile pentru a li se permite părților interesate să ia măsurile pregătitoare necesare pentru a îndeplini noile cerințe.

               (8)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Substanța clor activ eliberat din hipoclorit de calciu se aprobă ca substanță activă destinată utilizării în produsele biocide aparținând tipurilor de produs 2, 3, 4 și 5, sub rezerva respectării specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iulie 2017.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).

      (3)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).

      ANEXĂ

                  Denumirea comună

                  Denumirea IUPAC
                  Numerele de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tipul de produs

                  Condiții specifice

                  Clor activ eliberat din hipoclorit de calciu (denumit în continuare „hipoclorit de calciu”).

                  Denumirea IUPAC:
                  Hipoclorit de calciu
                  Nr. CE: 231-908-7
                  Nr. CAS: 7778-54-3

                  Puritatea minimă a hipocloritului de calciu care eliberează clorul activ: ≥ 655 g/kg (adică ≥ 65,5 % g/g, echivalent unui conținut de clor activ de 65 % g/g).

                  1 ianuarie 2019

                  31 decembrie 2028

                  2

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității aflate în relație cu orice utilizare care face obiectul unei cereri de autorizare, dar care nu sunt abordate în evaluarea substanței active din punct de vedere al riscurilor la nivelul Uniunii.

                              2.

                              Având în vedere riscurile identificate pentru utilizările evaluate, în cadrul evaluării produsului se acordă o atenție deosebită:

                                          (a)

                                          utilizatorilor profesionali și neprofesionali;

                                          (b)

                                          apei de suprafață și sedimentelor pentru dezinfectarea apei reziduale/uzate din fluxul de efluenți al instalației de epurare a apei (postclorurare).

                  3

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității aflate în relație cu orice utilizare care face obiectul unei cereri de autorizare, dar care nu sunt abordate în evaluarea substanței active din punct de vedere al riscurilor la nivelul Uniunii.

                              2.

                              Având în vedere riscurile identificate pentru utilizările evaluate, în cadrul evaluării produsului se va acorda o atenție deosebită utilizatorilor profesionali.

                              3.

                              Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime de reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3), și se iau măsuri adecvate de atenuare a riscurilor pentru a se garanta că LMR aplicabile nu sunt depășite.

                  4

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității aflate în relație cu orice utilizare care face obiectul unei cereri de autorizare, dar care nu sunt abordate în evaluarea substanței active din punct de vedere al riscurilor la nivelul Uniunii.

                              2.

                              Având în vedere riscurile identificate pentru utilizările evaluate, în cadrul evaluării produsului se va acorda o atenție deosebită utilizatorilor profesionali.

                              3.

                              Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime pentru reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 sau cu Regulamentul (CE) nr. 396/2005, și se iau măsuri adecvate de atenuare a riscurilor pentru a se garanta că LMR aplicabile nu sunt depășite.

                  5

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității aflate în relație cu orice utilizare care face obiectul unei cereri de autorizare, dar care nu sunt abordate în evaluarea substanței active din punct de vedere al riscurilor la nivelul Uniunii.

                              2.

                              Având în vedere riscurile identificate pentru utilizările evaluate, în cadrul evaluării produsului se va acorda o atenție deosebită utilizatorilor profesionali.

                              3.

                              Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime pentru reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 sau cu Regulamentul (CE) nr. 396/2005, și se iau măsuri adecvate de atenuare a riscurilor pentru a se garanta că LMR aplicabile nu sunt depășite.

         (1)  Puritatea indicată în această coloană este gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat, din punct de vedere tehnic, echivalența ei cu substanța activă evaluată.

         (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).

         (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).


title: Regulamentul de punere în aplicare (UE) nr. 120/2012 al Comisiei din 10 februarie 2012 de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 6 și 7 februarie 2012 în cadrul contingentului tarifar tunisian și de suspendare a eliberării licențelor de import pentru luna februarie 2012

text:
               11.2.2012

               RO

               Jurnalul Oficial al Uniunii Europene

               L 38/42

         REGULAMENTUL DE PUNERE ÎN APLICARE (UE) NR. 120/2012 AL COMISIEI
   din 10 februarie 2012
   de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 6 și 7 februarie 2012 în cadrul contingentului tarifar tunisian și de suspendare a eliberării licențelor de import pentru luna februarie 2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Articolul 3 alineatele (1) și (2) din Protocolul nr. 1 (3) la Acordul euro-mediteranean de stabilire a unei asocieri între Comunitatea Europeană și statele membre ale acesteia, pe de o parte, și Republica Tunisiană, pe de altă parte (4), deschide un contingent tarifar, cu taxe vamale zero, pentru importul de ulei de măsline netratat care se încadrează la codurile NC 1509 10 10 și 1509 10 90, obținut în întregime în Tunisia și transportat din această țară direct în Uniunea Europeană, într-o limită prevăzută pentru fiecare an.

               (2)

               Articolul 2 alineatul (2) din Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (5) prevede anumite limite cantitative lunare pentru eliberarea licențelor de import.

               (3)

               În conformitate cu articolul 3 alineatul (1) din Regulamentul (CE) nr. 1918/2006, autoritățile competente au primit cereri de acordare a licențelor de import pentru o cantitate totală care depășește limita prevăzută pentru luna februarie la articolul 2 alineatul (2) din regulamentul menționat.

               (4)

               În aceste condiții, Comisia trebuie să stabilească un coeficient de atribuire care să permită eliberarea licențelor proporțional cu cantitatea disponibilă.

               (5)

               Limita corespunzătoare lunii februarie fiind deja atinsă, nu se mai poate elibera nicio licență de import pentru luna în cauză,

         ADOPTĂ PREZENTUL REGULAMENT:
   Articolul 1
   Cererile de licențe de import depuse în perioada cuprinsă între 6 și 7 februarie 2012, în temeiul articolului 3 alineatul (1) din Regulamentul (CE) nr. 1918/2006, fac obiectul unui coeficient de atribuire de 12,493792 %.
   Eliberarea licențelor de import pentru cantitățile solicitate începând cu 13 februarie 2012 se suspendă pentru februarie 2012.
   Articolul 2
   Prezentul regulament intră în vigoare la 11 februarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 februarie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 97, 30.3.1998, p. 57.

      (4)  JO L 97, 30.3.1998, p. 2.

      (5)  JO L 365, 21.12.2006, p. 84.


title: Regulamentul de punere în aplicare (UE) nr. 1241/2014 al Comisiei din 7 noiembrie 2014 de înregistrare a unei denumiri în Registrul denumirilor de origine protejate și al indicațiilor geografice protejate [Westfälischer Pumpernickel (IGP)]

text:
               21.11.2014

               RO

               Jurnalul Oficial al Uniunii Europene

               L 334/10

         REGULAMENTUL DE PUNERE ÎN APLICARE (UE) NR. 1241/2014 AL COMISIEI
   din 7 noiembrie 2014
   de înregistrare a unei denumiri în Registrul denumirilor de origine protejate și al indicațiilor geografice protejate [Westfälischer Pumpernickel (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Westfälischer Pumpernickel” depusă de Germania a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Westfälischer Pumpernickel” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Westfälischer Pumpernickel” (IGP).
   Denumirea menționată la primul paragraf identifică un produs din clasa 2.3. Pâine, produse de patiserie, prăjituri, produse de cofetărie, biscuiți și alte produse de panificație din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2014.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 196, 26.6.2014, p. 20.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 1272/2011 al Comisiei din 5 decembrie 2011 privind clasificarea anumitor mărfuri în Nomenclatura combinată

text:
               8.12.2011

               RO

               Jurnalul Oficial al Uniunii Europene

               L 325/3

         REGULAMENTUL DE PUNERE ÎN APLICARE (UE) NR. 1272/2011 AL COMISIEI
   din 5 decembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi care se bazează integral sau parțial pe aceasta sau îi adaugă subdiviziuni suplimentare și care este stabilită prin dispoziții specifice ale Uniunii Europene, în vederea aplicării de măsuri tarifare și de altă natură în cadrul comerțului cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului respectiv.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2011.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  Cod NC

                  Motive

                  (1)

                  (2)

                  (3)

                              1.

                              Preparat aromatizant pe bază de amestec de substanțe odoriferante (carvacol, cinamaldehidă și oleorășină de Capsicum) și de grăsimi vegetale hidrogenate (microîncapsulare).
                              Produsul este folosit în industria producătoare de hrană pentru animale ca preparat care stimulează pofta de mâncare, în cantități cuprinse între 75 g și 300 g la 1 000 kg de hrană pentru animale monogastrice.

                  3302 90 90

                  Clasificarea se stabilește prin aplicarea regulilor generale pentru interpretarea Nomenclaturii Combinate 1, 3(a) și 6, a notei 1 de la capitolul 23, a notei 2 de la capitolul 33 și a textului codurilor NC 3302, 3302 90 și 3302 90 90.
                  Produsul constă în substanțe odoriferante în sensul notei 2 de la capitolul 33.
                  Deși este destinat utilizării în hrana pentru animale ca premix de substanțe care stimulează pofta de mâncare, produsul păstrează caracteristicile esențiale ale substanțelor de origine (substanțe odoriferante). În conformitate cu nota 1 de la capitolul 23, se exclude, prin urmare, clasificarea la poziția 2309 ca preparat folosit pentru hrana animalelor.
                  Deoarece trebuie considerat un amestec obținut din una sau mai multe substanțe odoriferante combinate cu o substanță suport, produsul îndeplinește condițiile de la poziția 3302 [a se vedea, de asemenea, primul alineat punctul (6) din Notele explicative la Sistemul armonizat (NESA) la poziția 3302].
                  În consecință, acesta trebuie clasificat la poziția NC 3302 90 90.

                              2.

                              Preparat aromatizant pe bază de oleorășină de Capsicum în grăsimi vegetale hidrogenate (microîncapsulare) și de hidroxipropil metilceluloză ca liant.
                              Produsul este folosit în industria producătoare de hrană pentru animale ca preparat care stimulează pofta de mâncare, în cantități cuprinse între 12,5 g și 50 g la 1 000 kg de hrană pentru rumegătoare.

                  3302 90 90

                  Clasificarea se stabilește prin aplicarea regulilor generale pentru interpretarea Nomenclaturii Combinate 1, 3 (a) și 6, a notei 1 de la capitolul 23, a notei 2 de la capitolul 33 și a textului codurilor NC 3302, 3302 90 și 3302 90 90.
                  Produsul este o substanță odoriferantă în sensul notei 2 de la capitolul 33.
                  Deși este destinat utilizării în hrana pentru animale ca premix de substanțe care stimulează pofta de mâncare, produsul păstrează caracteristicile esențiale ale substanței de origine (substanță odoriferantă). În conformitate cu nota 1 de la capitolul 23, se exclude, prin urmare, clasificarea la poziția 2309 ca preparat folosit pentru hrana animalelor.
                  Deoarece trebuie considerat un amestec obținut din una sau mai multe substanțe odoriferante combinate cu o substanță suport adăugată, produsul îndeplinește condițiile de la poziția 3302 [a se vedea, de asemenea, primul alineat punctul (6) din Notele explicative la Sistemul armonizat la de poziția 3302].
                  În consecință, acesta trebuie clasificat la codul NC 3302 90 90.

                              3.

                              Preparat aromatizant pe bază de amestec de substanțe odoriferante (cinamaldehidă, eugenol) pe un suport de silice, în celuloză și metilceluloză (microîncapsulare).
                              Produsul este folosit în industria producătoare de hrană pentru animale ca preparat care stimulează pofta de mâncare, în cantități cuprinse între 12,5 g și 50 g la 1 000 kg de hrană pentru vaci de lapte.

                  3302 90 90

                  Clasificarea se stabilește prin aplicarea regulilor generale pentru interpretarea Nomenclaturii Combinate 1, 3 (a) și 6, a notei 1 de la capitolul 23, a notei 2 de la capitolul 33 și a textului codurilor NC 3302, 3302 90 și 3302 90 90.
                  Produsul constă în substanțe odoriferante în sensul notei 2 de la capitolul 33.
                  Deși este destinat utilizării în hrana pentru animale ca premix de substanțe care stimulează pofta de mâncare, produsul păstrează caracteristicile esențiale ale substanțelor de origine (substanțe odoriferante). În conformitate cu nota 1 de la capitolul 23, se exclude, prin urmare, clasificarea la poziția 2309 ca preparat folosit pentru hrana animalelor.
                  Deoarece trebuie considerat un amestec obținut din una sau mai multe substanțe odoriferante combinate cu o substanță suport adăugată, produsul îndeplinește condițiile de la poziția 3302 [a se vedea, de asemenea, primul alineat punctul (6) din Notele explicative la Sistemul armonizat la poziția 3302].
                  În consecință, acesta trebuie clasificat la codul NC 3302 90 90.


title: Regulamentul de punere în aplicare (UE) 2015/289 al Comisiei din 23 februarie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               24.2.2015

               RO

               Jurnalul Oficial al Uniunii Europene

               L 51/7

         REGULAMENTUL DE PUNERE ÎN APLICARE (UE) 2015/289 AL COMISIEI
   din 23 februarie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 februarie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  169,3

                  IL

                  81,7

                  MA

                  82,9

                  TR

                  104,0

                  ZZ

                  109,5

                  0707 00 05

                  EG

                  191,6

                  TR

                  189,2

                  ZZ

                  190,4

                  0709 93 10

                  MA

                  173,0

                  TR

                  227,9

                  ZZ

                  200,5

                  0805 10 20

                  EG

                  46,8

                  IL

                  71,3

                  MA

                  48,4

                  TN

                  53,4

                  TR

                  68,6

                  ZZ

                  57,7

                  0805 20 10

                  IL

                  132,4

                  MA

                  102,5

                  ZZ

                  117,5

                  0805 20 30, 0805 20 50, 0805 20 70, 0805 20 90

                  EG

                  74,4

                  IL

                  145,3

                  JM

                  118,8

                  MA

                  98,7

                  TR

                  85,6

                  US

                  143,7

                  ZZ

                  111,1

                  0805 50 10

                  EG

                  41,5

                  TR

                  62,0

                  ZZ

                  51,8

                  0808 10 80

                  BR

                  68,9

                  CL

                  94,5

                  MK

                  29,8

                  US

                  184,5

                  ZZ

                  94,4

                  0808 30 90

                  CL

                  170,1

                  CN

                  84,8

                  US

                  122,7

                  ZA

                  91,4

                  ZZ

                  117,3

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 1170/2013 al Comisiei din 7 noiembrie 2013 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Jihočeská Zlatá Niva (IGP)]

text:
               20.11.2013

               RO

               Jurnalul Oficial al Uniunii Europene

               L 310/5

         REGULAMENTUL DE PUNERE ÎN APLICARE (UE) NR. 1170/2013 AL COMISIEI
   din 7 noiembrie 2013
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Jihočeská Zlatá Niva (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Republicii Cehe de aprobare a unei modificări a elementelor din caietul de sarcini al indicației geografice protejate „Jihočeská Zlatá Niva”, înregistrată în temeiul Regulamentului (UE) nr. 32/2010 al Comisiei (3).

               (3)

               Deoarece modificarea respectivă nu este minoră, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) din Regulamentul (CE) nr. 510/2006. Deoarece Comisiei nu i s-a comunicat nicio declarație de opoziție în conformitate cu articolul 7 din regulamentul respectiv, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO L 10, 15.1.2010, p. 7.

      (4)  JO C 377, 7.12.2012, p. 19.

      ANEXĂ
      Produse agricole destinate consumului uman enumerate în anexa I la tratat:

         Clasa 1.3.   Brânzeturi

      REPUBLICA CEHĂ
      Jihočeská Zlatá Niva (IGP)


title: Regulamentul de punere în aplicare (UE) nr. 56/2014 al Comisiei din 22 ianuarie 2014 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Terra d’Otranto (DOP)]

text:
               23.1.2014

               RO

               Jurnalul Oficial al Uniunii Europene

               L 20/2

      REGULAMENTUL DE PUNERE ÎN APLICARE (UE) NR. 56/2014 AL COMISIEI

   din 22 ianuarie 2014
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Terra d’Otranto (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al denumirii de origine protejate „Terra d’Otranto”, înregistrată în temeiul Regulamentului (CE) nr. 644/98 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 ianuarie 2014.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 87, 21.3.1998, p. 8.

      (3)  JO C 237, 15.8.2013, p. 36.

      ANEXĂ
      Produse agricole destinate consumului uman enumerate în anexa I la tratat:

         Clasa 1.5 –   Uleiuri și grăsimi (unt, margarină, uleiuri etc.)

      ITALIA
      Terra d’Otranto (DOP)


title: Regulamentul de punere în aplicare (UE) nr. 1105/2014 al Consiliului din 20 octombrie 2014 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria

text:
               21.10.2014

               RO

               Jurnalul Oficial al Uniunii Europene

               L 301/7

         REGULAMENTUL DE PUNERE ÎN APLICARE (UE) NR. 1105/2014 AL CONSILIULUI
   din 20 octombrie 2014
   privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (1), în special articolul 32 alineatul (1),
   întrucât:

               (1)

               La 18 ianuarie 2012, Consiliul a adoptat Regulamentul (UE) nr. 36/2012.

               (2)

               Dată fiind gravitatea situației, 16 persoane și două entități ar trebui adăugate pe lista persoanelor și entităților care fac obiectul măsurilor restrictive, prevăzută în anexa II la Regulamentul (UE) nr. 36/2012.

               (3)

               Informațiile referitoare la trei persoane și la o entitate care figurează în anexa II la Regulamentul (UE) nr. 36/2012 ar trebui, de asemenea, actualizate.

               (4)

               Prin hotărârea sa din 3 iulie 2014 în cauza T-2013/12 (2), Mohamad Nedal Alchaar/Consiliu, Tribunalul Uniunii Europene a anulat Regulamentul de punere în aplicare (UE) nr. 363/2013 al Consiliului (3) în măsura în care acesta îl includea pe domnul Mohammad Nidal Al-Shaar pe lista persoanelor și entităților care fac obiectul măsurilor restrictive, astfel cum era prevăzută în anexa II la Regulamentul (UE) nr. 36/2012.

               (5)

               Anexa II la Regulamentul (UE) nr. 36/2012 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa II la Regulamentul (UE) nr. 36/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 20 octombrie 2014.

            Pentru Consiliu

            Președintele

         C. ASHTON

      (1)  JO L 16, 19.1.2012, p. 1.

      (2)  Nepublicată încă.

      (3)  Regulamentul de punere în aplicare (UE) Nr. 363/2013 al Consiliului din 22 aprilie 2013 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (JO L 111, 23.4.2013, p. 1).

      ANEXĂ

                  I.

                  Următoarele persoane și entități sunt adăugate la lista persoanelor fizice și juridice, entităților sau organismelor care figurează în anexa II la Regulamentul (UE) nr. 36/2012 al Consiliului.
                  A.   Persoane

                              Nume

                              Informații de identificare

                              Motive

                              Data includerii pe listă

                              1.

                              Houmam Jaza'iri
                              (alias Humam al-Jazaeri)

                              Data nașterii: 1977

                              Ministru al economiei și comerțului exterior începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              2.

                              Mohamad Amer Mardini
                              (alias Mohammad Amer Mardini)

                              Data nașterii: 1959.
                              Locul nașterii: Damasc

                              Ministru al învățământului superior începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              3.

                              Mohamad Ghazi Jalali
                              (alias Mohammad Ghazi al-Jalali)

                              Data nașterii: 1969
                              Locul nașterii: Damasc

                              Ministru al comunicațiilor și tehnologiei începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              4.

                              Kamal Cheikha
                              (alias Kamal al-Sheikha)

                              Data nașterii: 1961.
                              Locul nașterii: Damasc

                              Ministru al resurselor de apă începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              5.

                              Hassan Nouri
                              (alias Hassan al-Nouri)

                              Data nașterii: 9.2.1960

                              Ministru al dezvoltării administrative începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              6.

                              Mohammad Walid Ghazal

                              Data nașterii: 1951.
                              Locul nașterii: Alep

                              Ministru al locuințelor și dezvoltării urbane începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              7.

                              Khalaf Souleymane Abdallah
                              (alias Khalaf Sleiman al-Abdullah)

                              Data nașterii: 1960.
                              Locul nașterii: Deir ez-Zor

                              Ministru al muncii începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              8.

                              Nizar Wahbeh Yazaji
                              (alias Nizar Wehbe Yazigi)

                              Data nașterii: 1961
                              Locul nașterii: Damasc

                              Ministru al sănătății începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              9.

                              Hassan Safiyeh
                              (alias Hassan Safiye)

                              Data nașterii: 1949
                              Locul nașterii: Latakia

                              Ministru al comerțului interior și al protecției consumatorului începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              10.

                              Issam Khalil

                              Data nașterii: 1965
                              Locul nașterii: Banias

                              Ministru al culturii începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              11.

                              Mohammad Mouti' Mouayyad
                              (alias Mohammad Muti'a Moayyad)

                              Data nașterii: 1968
                              Locul nașterii: Ariha (Idlib)

                              Ministru de stat începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              12.

                              Ghazwan Kheir Bek
                              (alias Ghazqan Kheir Bek)

                              Data nașterii: 1961.
                              Locul nașterii: Latakia

                              Ministru al transporturilor începând cu 27.8.2014. În calitate de membru al guvernului, îi revine o parte din răspunderea pentru represiunea violentă organizată de regim împotriva populației civile.

                              21.10.2014

                              13.

                              General-maior Ghassan Ahmed Ghannan
                              (alias general-maior Ghassan Ghannan, alias general de brigadă Ghassan Ahmad Ghanem)

                              În calitate de comandant al Brigadei 155 de rachete, sprijină regimul sirian și este responsabil pentru represiunea violentă împotriva populației civile. Este responsabil de lansarea a cel puțin 25 de rachete Scud având ca țintă diverse zone civile, în perioada ianuarie-martie 2013. Asociat al lui Maher al-Assad.

                              21.10.2014

                              14.

                              Colonel Mohammed Bilal
                              (alias locotenent-colonel Muhammad Bilal)

                              În calitate de ofițer superior în cadrul Serviciului de Informații al Forțelor Armate Aeriene din Siria, sprijină regimul sirian și este responsabil pentru represiunea violentă împotriva populației civile. Este, de asemenea, asociat al Scientific Studies Research Centre (Centrul de studii și cercetare științifică) (SSRC), inclus pe listă.

                              21.10.2014

                              15.

                              Mohamed Farahat
                              (alias Muhammad Farahat)

                              Vicepreședinte responsabil de finanțe și administrație în cadrul societății Tri-Ocean Energy, care a fost inclusă pe listă de către Consiliu deoarece susține regimul sirian și beneficiază de pe urma acestuia; în consecință, este asociat unei entități incluse pe listă.
                              Având în vedere funcția înaltă pe care o ocupă în cadrul societății Tri-Ocean Energy, este responsabil pentru activitățile entității în ceea ce privește furnizarea de petrol regimului.

                              21.10.2014

                              16.

                              Abdelhamid Khamis Abdullah
                              (alias Abdulhamid Khamis Abdullah, alias Hamid Khamis, alias Abdelhamid Khamis Ahmad Adballa)

                              Președinte al societății Overseas Petroleum Trading Company (OPT), care a fost inclusă pe listă de către Consiliu deoarece susține regimul sirian și beneficiază de pe urma acestuia. A coordonat transporturile de petrol către regimul sirian cu ajutorul companiei petroliere de stat siriene Sytrol, inclusă pe listă. În consecință, beneficiază de pe urma regimului sirian și acordă sprijin acestuia.
                              Având în vedere faptul că deține funcția supremă în cadrul entității, este responsabil pentru activitățile acesteia.

                              21.10.2014

                        B.   Entități

                              Nume

                              Informații de identificare

                              Motive

                              Data includerii pe listă

                              1.

                              Pangates International Corp Ltd
                              (alias Pangates)

                                          PO Box 8177

                                          Sharjah Airport International Free Zone

                                          Emiratele Arabe Unite

                              Pangates joacă rolul de intermediar în furnizarea de petrol către regimul sirian. În consecință, beneficiază de pe urma regimului sirian și acordă sprijin acestuia. Este, de asemenea, asociat companiei petroliere de stat siriene Sytrol.

                              21.10.2014

                              2.

                              Abdulkarim Group
                              (alias Al Karim for Trade and Industry/Al Karim Group)

                                          5797 Damasc

                                          Siria

                              Societate-mamă a Pangates, deținând controlul operațional asupra acesteia. Ca atare, beneficiază de pe urma regimului sirian și acordă sprijin acestuia. Este, de asemenea, asociată companiei petroliere de stat siriene Sytrol.

                              21.10.2014

                  II.

                  Rubricile referitoare la persoanele și entitățile enumerate mai jos, astfel cum figurează în anexa II la Regulamentul (UE) nr. 36/2012 al Consiliului, se înlocuiesc cu rubricile următoare:
                  A.   Persoane

                              Nume

                              Informații de identificare

                              Motive

                              Data includerii pe listă

                              6.

                              Muhammad () Dib () Zaytun ()
                              (alias Mohammed Dib Zeitoun)

                              Data nașterii: 20 mai 1951;
                              Locul nașterii: Damasc;
                              pașaport diplomatic nr. D000001300

                              Șef al Direcției de Securitate Generală; implicat în violențe împotriva manifestanților.

                              21.10.2014

                              33.

                              Ayman () Jabir ()
                              (alias Jaber)

                              Locul nașterii: Latakia

                              Asociat al lui Mahir al-Assad în cadrul miliției Shabiha. Implicat direct în represiune și în violențe împotriva populației civile, precum și în coordonarea grupărilor miliției Shabiha. Acordă, de asemenea, sprijin financiar regimului.

                              21.10.2014

                              50.

                              Tarif () Akhras (,)
                              (alias Al Akhras)

                              Data nașterii: 2 iunie 1951;
                              Locul nașterii: Homs, Siria;
                              Pașaport sirian nr. 0000092405

                              Om de afaceri de succes care beneficiază de pe urma regimului, pe care îl sprijină. Fondator al grupului Akhras (mărfuri, comerț, procesare și logistică) și fost președinte al Camerei de Comerț din Homs. Relații de afaceri strânse cu familia președintelui Al-Assad. Membru al Consiliului Federației Camerelor de Comerț siriene. A furnizat sprijin logistic regimului (autobuze și încărcătoare pentru tancuri).

                              21.10.2014

                        B.   Entități

                              Nume

                              Informații de identificare

                              Motive

                              Data includerii pe listă

                              17.

                              Souruh Company
                              (alias SOROH Al Cham Company)

                                          Adresă: Adra Free Zone Area Damasc — Syria;

                                          Tel: +963-11-5327266;

                                          Telefon mobil: +963-933-526812;

                                          +963-932-878282;

                                          Fax: +963-11-5316396

                                          Email: sorohco@gmail.com

                                          Site internet: http://sites.google.com/site/sorohco

                              Majoritatea acțiunilor societății sunt deținute direct sau indirect de Rami Makhlouf.

                              21.10.2014


title: Regulamentul de punere în aplicare (UE) 2015/183 al Comisiei din 2 februarie 2015 de modificare a Regulamentului (CE) nr. 635/2005 privind clasificarea anumitor mărfuri în Nomenclatura combinată

text:
               7.2.2015

               RO

               Jurnalul Oficial al Uniunii Europene

               L 31/5

         REGULAMENTUL DE PUNERE ÎN APLICARE (UE) 2015/183 AL COMISIEI
   din 2 februarie 2015
   de modificare a Regulamentului (CE) nr. 635/2005 privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               În conformitate cu Regulamentul (CE) nr. 635/2005 al Comisiei (2), un produs constând în fidea de grâu semipreparată, uscată, și în condimente, prezentat pentru vânzarea cu amănuntul într-un vas, fiind gata pentru consum după adăugarea de apă fierbinte în vasul respectiv, a fost clasificat la poziția 1902 din Nomenclatura combinată. Clasificarea produsului la poziția 2104 din Nomenclatura combinată a fost exclusă deoarece adaosul de apă în vas nu este suficient pentru a pregăti o supă sau un bulion, ci îi conferă produsului caracteristicile unui fel de mâncare pe bază de fidea.

               (2)

               În conformitate cu Regulamentul de punere în aplicare (UE) nr. 767/2014 al Comisiei (3), un produs suficient de similar constând într-un bloc de fidea semipreparată, uscată, o punguță de condimente, o punguță cu ulei comestibil și o punguță cu legume uscate, prezentat pentru vânzarea cu amănuntul ca set, fiind gata pentru consum după ce i se adaugă apă fierbinte, a fost clasificat la poziția 1902 din Nomenclatura combinată. Clasificarea produsului la poziția 2104 din Nomenclatura combinată a fost exclusă din motivul că produsul este un set pentru vânzarea cu amănuntul în sensul regulii generale 3(b) de interpretare a Nomenclaturii combinate, iar caracterul esențial al setului este dat de fidea, dat fiind că aceasta constituie cea mai mare parte a produsului.

               (3)

               Deși clasificarea ambelor produse este identică, motivele pentru excluderea clasificării fiecăruia dintre aceste produse la poziția 2104 din Nomenclatura combinată sunt diferite. În cazul primului produs, clasificarea depinde de cantitatea de apă adăugată acestuia, în timp ce motivarea referitoare la cel de al doilea produs depinde de cantitatea de fidea pe care o conține. Însă folosirea cantității de apă adăugate drept criteriu pentru clasificarea acestui tip de produse poate conduce la discrepanțe în clasificarea lor, care ar fi nejustificate având în vedere că ambele produse au aceleași proprietăți și caracteristici obiective. Singurul criteriu aplicabil ar trebui să fie, prin urmare, cantitatea de fidea conținută de produs.

               (4)

               Întrucât punctul 1 din tabelul care figurează în anexa la Regulamentul (CE) nr. 635/2005 a devenit redundant din cauza modificărilor survenite în descrierea produsului din anexa respectivă și a motivelor pe care s-a bazat clasificarea sa, acesta ar trebui eliminat.

               (5)

               În consecință, se impune modificarea Regulamentului (CE) nr. 635/2005 pentru a evita posibilele discrepanțe în clasificarea tarifară și pentru a asigura aplicarea uniformă a Nomenclaturii combinate în Uniunea Europeană.

               (6)

               Prin urmare, Regulamentul (CE) nr. 635/2005 ar trebui modificat.

               (7)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Rândul care corespunde punctului 1 din tabelul ce figurează în anexa la Regulamentul (CE) nr. 635/2005 se elimină.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 februarie 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CE) nr. 635/2005 al Comisiei din 26 aprilie 2005 privind clasificarea anumitor mărfuri în Nomenclatura combinată (JO L 106, 27.4.2005, p. 10).

      (3)  Regulamentul de punere în aplicare (UE) nr. 767/2014 al Comisiei din 11 iulie 2014 privind clasificarea anumitor mărfuri în Nomenclatura combinată (JO L 209, 16.7.2014, p. 12).


title: Regulamentul de punere în aplicare (UE) 2016/927 al Comisiei din 1 iunie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Soumaintrain (IGP)]

text:
               14.6.2016

               RO

               Jurnalul Oficial al Uniunii Europene

               L 155/5

         REGULAMENTUL DE PUNERE ÎN APLICARE (UE) 2016/927 AL COMISIEI
   din 1 iunie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Soumaintrain (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Soumaintrain”, depusă de Franța, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Soumaintrain” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Soumaintrain” (IGP).
   Denumirea menționată la primul paragraf identifică un produs din clasa 1.3 Brânzeturi, din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 iunie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 47, 6.2.2016, p. 11.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2015/291 al Comisiei din 19 februarie 2015 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Asparago bianco di Cimadolmo (IGP)]

text:
               25.2.2015

               RO

               Jurnalul Oficial al Uniunii Europene

               L 53/1

         REGULAMENTUL DE PUNERE ÎN APLICARE (UE) 2015/291 AL COMISIEI
   din 19 februarie 2015
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Asparago bianco di Cimadolmo (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Asparago bianco di Cimadolmo”, înregistrată în temeiul Regulamentului (CE) nr. 245/2002 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Asparago bianco di Cimadolmo” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2015.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 245/2002 al Comisiei din 8 februarie 2002 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (JO L 39, 9.2.2002, p. 12).

      (3)  JO C 371, 18.10.2014, p. 22.